open-index/open-wikipedia-markdown huggingface dataset:
আব্দেলহালিম ঔরাদি

**আব্দেলহালিম ঔরাদি** (জন্ম ১৯শে মার্চ, ১৯৮১) একজন আলজেরীয় মুষ্টিযোদ্ধা। তিনি ব্যান্টমওয়েটে ২০০৭ সারা আফ্রিকা খেতাব জিতেছেন এবং তার উত্তর আফ্রিকার দেশের হয়ে২০০৮ গ্রীষ্মকালীন অলিম্পিক২০০৮ গ্রীষ্মকালীন অলিম্পিকের যোগ্যতা অর্জন করেছিলেন।

## কর্মজীবন
২০০৫ সালের আফ্রিকান চ্যাম্পিয়নশিপে তিনি ফ্লাইওয়েট বিভাগের সেমিফাইনালে ওয়ালিদ শেরিফের কাছে পরাজিত হন। এরপর তিনি ওজন বাড়িয়ে ব্যান্টমওয়েটে ২০০৭সালের মে মাসে আফ্রিকান চ্যাম্পিয়নশিপে ব্রুনো জুলির কাছে পরাজিত হন।

২০০৭ সালে নিজের দেশে অনুষ্ঠিত সারা আফ্রিকা গেমসে তিনি সেমিফাইনালে জুলিকে পরাজিত করে প্রতিশোধ নেন। পরে তিনি ঘানার ইশা সমিরকে ফাইনালে পরাজিত করে স্বর্ণপদক লাভ করেন।

ঔরাদি ৫১কেজি বিভাগে আলজেরিয়ার আলজিয়ার্সে অনুষ্ঠিত আফ্রিকান অলিম্পিক যোগ্যতানির্ণায়ক টুর্নামেন্টে মরোক্কোর মুষ্টিযোদ্ধা মেসবাহি হিচামকে ৬:০ তে পরাজিত করে স্বর্ণপদক জেতেন। https://web.archive.org/web/20080218051838/http://www.roseto2008.com/news06.HTM। পরে তিনি আহদেট কোমার্ট কাপ টুর্ণামেন্টও জেতেন।

অলিম্পিকে তিনি আইরিশ মুষ্টিযোদ্ধা জন জো নেভিনের কাছে ৪:৯ তে পরাজিত হন।
২০০৯ সালে তিনি আবার ব্রুনো জুলিকে পরাজিত করে মরিশাসে অনুষ্ঠিত আফ্রিকান চ্যাম্পিয়নশিপ জিতে নেন।

## পাদটিকা
* ক্রীড়া-সূত্র
* ২০০৭ আফ্রিকান চ্যাম্পিয়নশিপ
* ২০০৭ সারা আফ্রিকা
* ২০০৯ আফ্রিকান চ্যাম্পিয়নশিপ
* যোগ্যতাপর্ব
* জীবনী

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আলজেরীয় মুষ্টিযোদ্ধা
বিষয়শ্রেণী:২০০৮ গ্রীষ্মকালীন অলিম্পিকের মুষ্টিযোদ্ধা
বিষয়শ্রেণী:আলজেরিয়ার অলিম্পিক মুষ্টিযোদ্ধা
বিষয়শ্রেণী:ফ্লাইওয়েট মুষ্টিযোদ্ধা
বিষয়শ্রেণী:২১শ শতাব্দীর আলজেরীয় ব্যক্তি
আব্দেলকাদির চাদি

**আব্দেলকাদির চাদি** (জন্ম ১৩ই জানুয়ারী, ১৯৮৮) একজন আলজেরীয় মুষ্টিযোদ্ধা। তিনি ফেদারওয়েটে ২০০৭ সালের সারা আফ্রিকা খেতাব জয় করেন।  তিনি ২০০৮ গ্রীষ্মকালীন অলিম্পিকেও যোগ্যতা অর্জন করেন। 

## কর্মজীবন
চাদি ২০০৭ সারা আফ্রিকা গেমসের সেমিফাইনালে রবের্তো আজাহোকে ও ফাইনালে আল্লা শিলিকে হারিয়ে চ্যাম্পিয়ন হবে। ২০০৮-এ আবার শিলিকে হারিয়ে তিনি অলিম্পিকের যোগ্যতা অর্জন করেন। তবে ফাইনালে মেহদি ওয়াতিনের বিরুদ্ধে লড়েননি। তার ওজন নিয়ে সমস্যা থাকায় অলিম্পিকের আগের মাসগুলিতে তিনি লাইটওয়েট বিভাগে প্রতিদ্বন্দ্ব্বিতা করেন।

## তথ্যসূত্র

## বহিঃসংযোগ
* সারা আফ্রিকা
* যোগ্যতাপর্ব


বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আলজেরীয় বক্সার
বিষয়শ্রেণী:২০১৫ আফ্রিকান গেমসের প্রতিযোগী
বিষয়শ্রেণী:১৯৮৬-এ জন্ম
বিষয়শ্রেণী:২১শ শতাব্দীর আলজেরীয় ব্যক্তি
বিষয়শ্রেণী:২০০৮ গ্রীষ্মকালীন অলিম্পিকের মুষ্টিযোদ্ধা
বিষয়শ্রেণী:২০১২ গ্রীষ্মকালীন অলিম্পিকের মুষ্টিযোদ্ধা
বিষয়শ্রেণী:২০১৬ গ্রীষ্মকালীন অলিম্পিকের মুষ্টিযোদ্ধা
চীন প্রমাণ সময়

**চীন প্রমাণ সময়** অথবা **বেইজিং সময়** হচ্ছে গণপ্রজাতন্ত্রী চীনের (পিআরসি) জন্য ব্যবহৃত সময় স্থান। গ্রিনিচের সাথে এর সময় পার্থক্য ইউটিসি+৮।
থাম্ব|চীন প্রমাণ সময়
পূর্ব এশিয়ার মালয়েশিয়া এবং ফিলিপাইন সহ অন্যান্য অঞ্চলে একই অফসেট সময় ব্যবহৃত হয়। কিন্তু এটি বিভিন্ন নামে ব্যবহৃত হয়, যেমন, শাংগিওয়ান প্রমাণ সময়, হংকং সময়, মাকাউ প্রমাণ সময়, সিঙ্গাপুর প্রমাণ সময়, ফিলিপাইন প্রমাণ সময় ইত্যাদি। উদাহরণ হিসেবে, ইউটিসিতে মধ্যরাত্রি চীন প্রমাণ সময়ের জন্য সকাল ৮টা।

গণপ্রজাতন্ত্রী চীন ১৯৮৬ থেকে ১৯৯১ পর্যন্ত দিবালোক সংরক্ষণ সময় পর্যবেক্ষণ করত, কিন্তু আর করে না।

## আরও দেখুন
* গণপ্রজাতন্ত্রী চীনের অর্থনীতি

## তথ্যসূত্র

## বহিঃসংযোগ

বিষয়শ্রেণী:সময় অঞ্চল
বিষয়শ্রেণী:চীনের সময়
হামজা ক্রামৌ

থাম্ব|হামজা ক্রামৌ
**হামজা ক্রামৌ** (জন্ম ৩রা ফেব্রুয়ারি, ১৯৮৮) একজন আলজেরীয় অপেশাদার মুষ্টিযোদ্ধা। তিনি ২০০৬ জুনিয়র বিশ্বচ্যাম্পিয়নশিপে ব্রোঞ্জ জেতেন। এছাড়া তিনি ২০০৮ অলিম্পিকেও প্রতিদ্বন্দ্ব্বিতা করেন।

## কর্মজীবন
ক্রামৌ ২০০৬ সালে আগাদিরে অনুষ্ঠিত জুনিয়র বিশ্বচ্যাম্পিয়নশিপের ফেদারওয়েট বিভাগের সেমিফাইনালে কিউবার ইয়োর্ডান ফ্রোমেটার কাছে পরাস্ত হয়ে ব্রোঞ্জ পদক লাভ করেন। তিনি ফেব্রুয়ারি ২০০৭-এর আরব চ্যাম্পিয়নশিপে ফেদারওয়েট খেতাব জেতেন এবং পরে লাইটওয়েট বিভাগে উত্তীর্ণ হন। নিজের দেশে অনুষ্ঠিত ২০০৭ সারা আফ্রিকা গেমসে তিনি ওয়েথু মবিরার কাছে পরাজিত হন। ফলে কোনো পদক জিততে পারেননি। তবে ২০০৮ অলিম্পিকের যোগ্যতাপর্বে তিনি মবিরার কাছে হারের বদলা নেন। এছাড়াও তাহের তামসামানিকে হারান ও অলিম্পিকের যোগ্যতা অর্জন করেন। যদিও ফাইনালে সইফেদ্দিন নেজমাউই-এর কাছে পরাজিত হন। ২০০৮ গ্রীষ্মকালীন অলিম্পিকসে প্রথম রাউন্ডেই ফেভারিট ইয়োর্ডেনিস উগাসের কাছে ৩:২১-এ পরাজিত হন।

## বহিঃসংযোগ
* ২০০৬
* ২০০৭ আরব চ্যাম্পিয়নশিপ
* ২০০৭ সারা আফ্রিকা চ্যাম্পিয়নশিপের ফলাফল
* যোগ্যতাপর্ব
* ইয়াহু থেকে সংগৃহিত তথ্য

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আলজেরীয় বক্সার
বিষয়শ্রেণী:Lightweights
বিষয়শ্রেণী:২০০৮ গ্রীষ্মকালীন অলিম্পিকের মুষ্টিযোদ্ধা
বিষয়শ্রেণী:আলজেরিয়ার অলিম্পিক বক্সার
বিষয়শ্রেণী:২১শ শতাব্দীর আলজেরীয় ব্যক্তি
নাবিল কাসেল

**নাবিল কাসেল** (জন্ম ১০ই মার্চ, ১৯৮৪) একজন আলজেরীয় মুষ্টিযোদ্ধা। তিনি ২০০৭ সারা আফ্রিকা গেমসে মিডলওয়েট খেতাব জয় করেন। ওনার পদবী বা পারিবারিক নাম হল কাসেল, সাধারণতঃ আলজেরিয়াতে পদবী নামের আগে লেখা হয় (কাসেল নাবিল)।

## কর্মজীবন
কাসেল ২০০৪ অলিম্পিকে মাত্র ১৯ বছর বয়সে অংশগ্রহণ করেন তবে RSC-2 কারণে বাঁহাতি আন্দ্রে ডিরেলের কাছে পরাজিত হন। গ্যাবোরোন, বতসোয়ানাতে অনুষ্ঠিত ২য় AIBA আফ্রিকান ২০০৪ অলিম্পিক যোগ্যতা নির্ণায়ক টুর্নামেন্টে স্বর্ণ পদক জিতে তিনি এই এথেন্স অলিম্পিকে খেলার যোগ্যতা অর্জন করেন। এই প্রতিযোগিতার ফাইনালে তিউনিসিয়ার মোহামেদ সাহরাউইকে পরাজিত করেন।

তিনি ২০০৫ আফ্রিকান চ্যাম্পিয়নশিপ খেতাবও জেতেন এবং আফ্রিকার দলের সদস্য হিসাবে রাশিয়ার মস্কোতে অনুষ্ঠিত ২০০৫ মুষ্টিযুদ্ধ বিশ্বকাপে অংশগ্রহণ করেন।

২০০৭ আরব চ্যাম্পিয়নশিপে তিনি মহম্মদ হিকালের কাছে পরাজিত হন।

তবে সারা আফ্রিকা গেমসে তিনি হিকালকে প্রথম রাউন্ডে ১৭:১৫তে হারান এবং পরে চ্যাম্পিয়ন হন।

পরবর্তী পর্যায়ে অলিম্পিকের যোগ্যতাপর্বে তিনি হিকালের কাছে আবার পরাজিত হন, তবে ড্যানিয়েল শিশিয়াকে হারিয়ে তৃতীয় স্থান অধিকার করেন। অলিম্পিকে তিনি ড্যারেন সুদারল্যান্ডের কাছে পরাজিত হন।

## বহিঃসংযোগ
* ইয়াহু থেকে সংগৃহিত তথ্য
* ২০০৫ আফ্রিকা চ্যাম্পিয়নশিপ
* ২০০৭ সারা আফ্রিকা গেমস
* ২০০৮ অলিম্পিকের যোগ্যতাপর্ব

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আলজেরীয় বক্সার
বিষয়শ্রেণী:২০০৮ গ্রীষ্মকালীন অলিম্পিকের মুষ্টিযোদ্ধা
বিষয়শ্রেণী:আলজেরিয়ার অলিম্পিক বক্সার
বিষয়শ্রেণী:মিডলওয়েট মুষ্টিযোদ্ধা
বিষয়শ্রেণী:২১শ শতাব্দীর আলজেরীয় ব্যক্তি
বিষয়শ্রেণী:২০০৪ গ্রীষ্মকালীন অলিম্পিকের মুষ্টিযোদ্ধা
শোভন চট্টোপাধ্যায়

**শোভন চট্টোপাধ্যায়** (জন্ম: ৭ জুলাই ১৯৬৪) একজন ভারতীয় রাজনীতিবিদ। তিনি কলকাতার সাবেক মহানাগরিক। কলকাতা পৌরসংস্থার ২০০০-২০০৫ তৃণমূল বোর্ডে তিনি মেয়র পারিষদ (জল) ছিলেন। শহরের দক্ষিণ শহরতলিতে অবস্থিত বেহালার ১৩১ নং ওয়ার্ড থেকে তিনি নির্বাচিত হয়েছিলেন। শোভন চট্টোপাধ্যায় ১৯৮৫ সাল থেকে একটানা কলকাতা পৌরসংস্থার পৌরপিতার কার্যভার সামলিয়েছেন। ২০১৯ সাল থেকে ২০২১ পর্যন্ত, তিনি ভারতীয় জনতা পার্টির সাথে যুক্ত ছিলেন।

## রাজনৈতিক পেশা
চ্যাটার্জি, 1985 সাল থেকে কেএমসিতে একজন কাউন্সিলর, কর্পোরেশনের 2000 থেকে 2005 সাল পর্যন্ত কাউন্সিলের মেয়র হিসাবেও দায়িত্ব পালন করেছিলেন।  2011 সালের পশ্চিমবঙ্গ বিধানসভা নির্বাচনে চ্যাটার্জি বেহালা পূর্ব আসনে জয়লাভ করেন ,  যা তিনি 2016 সালে ধরে রেখেছিলেন 

### কলকাতার মেয়র
2010 সালে, তিনি তার দল সর্বভারতীয় তৃণমূল কংগ্রেস কর্তৃক কলকাতার মেয়র নিযুক্ত হন , ফারজানা আলম তার ডেপুটি নিযুক্ত হন।  তিনি 22 নভেম্বর 2018-এ মেয়র পদ থেকে পদত্যাগ করেন।

### মন্ত্রিপরিষদ্ভুক্ত মন্ত্রী
চ্যাটার্জিকে 2016 সালে ক্যাবিনেট মন্ত্রী করা হয়েছিল। প্রাক্তন মেয়র বিকাশ রঞ্জন ভট্টাচার্য বলেছেন যে আইনে এমন কোনও বিধান নেই যা একজন মেয়রকে মন্ত্রী পদে থাকতে বাধা দেয়।  গবাদি পশুর সরবরাহ কমে যাওয়ায়, ভারতের প্রথম সম্পূর্ণ স্বয়ংক্রিয় কসাইখানা (টেংরা এলাকায়) মে 2017 সালে বন্ধ হয়ে যায়। চ্যাটার্জি প্রতিক্রিয়া জানিয়েছিলেন যে তিনি বিষয়টি পরীক্ষা করবেন। 

2016 সালের ডিসেম্বরে, চ্যাটার্জি ভারতের যেকোনো শহরের প্রথম মেয়র হয়েছিলেন যিনি জেড-প্লাস নিরাপত্তা কভার (ভারতে সর্বোচ্চ স্তরের নিরাপত্তা কভার) পান। সেই ক্যাটাগরিতে তিনি ন্যাশনাল সিকিউরিটি গার্ড কমান্ডোদের নিরাপত্তা কভার পাবেন । 

২০১৪ সালের নভেম্বরে, ২০১৫ সালে অনুষ্ঠিতব্য নাগরিক নির্বাচনের জন্য চ্যাটার্জিকে তার দলের মেয়র প্রার্থী হিসেবে ঘোষণা করা  । 

### বিজেপিতে কর্মজীবন
২২ নভেম্বর ২০১৮ সালে তিনি কলকাতা পৌর কর্পোরেশনের মেয়র পদ থেকে পদত্যাগ করেন। তিনি পরে ১৪ আগস্ট ২০১৯ এ বিজেপিতে যোগদান করেন।  তিনি পশ্চিমবঙ্গ ভারতীয় জনতা পার্টির কলকাতা জোনের পর্যবেক্ষক ছিলেন। ১৪ মার্চ ২০২১ সালে তিনি তার বান্ধবী/লিভ-ইন অংশীদার বৈশাখী ব্যানার্জির সাথে তার পছন্দসই জায়গায় বিধানসভা নির্বাচনের WB '21 টিকিট না পাওয়ার জন্য অসন্তুষ্ট হয়ে বিজেপি ছেড়েছিলেন।

## বিতর্ক
২০২১ সালের ১৭ মে তিনি মমতা বন্দ্যোপাধ্যায়ের মন্ত্রিসভার সিনিয়র মন্ত্রী, সুব্রত মুখার্জি, বিধায়ক এবং প্রাক্তন মন্ত্রী মদন মিত্র এবং ফিরহাদ হাকিম সহ তাদের বাড়ি থেকে কেন্দ্রীয় তদন্ত ব্যুরো নারদা স্টিং অপারেশনের সাথে জড়িত ছিলেন।

## তথ্যসূত্র

## বহিঃসংযোগ

*
* Mayor's desk, KMC Official Website

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কলকাতার রাজনীতিবিদ
বিষয়শ্রেণী:বাঙালি রাজনীতিবিদ
বিষয়শ্রেণী:বাঙালি হিন্দু
বিষয়শ্রেণী:কলকাতার মহানাগরিক
বিষয়শ্রেণী:যোগেশচন্দ্র চৌধুরী আইন কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:২১শ শতাব্দীর ভারতের বিভিন্ন স্থানের মেয়র
আব্দেলআজিজ তুইলবিনি

**আব্দেলআজিজ তুইলবিনি** (জন্ম ১৬ই অক্টোবর, ১৯৭৮) একজন আলজেরীয় মুষ্টিযোদ্ধা। ২০০৮ অলিম্পিকের হেভিওয়েট বিভাগে তিনি প্রতিদ্বন্দ্ব্ব্ব্বিতা করার যোগ্যতা অর্জন করেছিলেন।

২০০৭ সারা আফ্রিকা গেমসে হেভিওয়েটে চ্যাম্পিয়ন মুরাদ সাহরাউই-এর কাছে, তিনি সেমিফাইনালে পরাজিত হয়ে ব্রোঞ্জ পদক লাভ করেন।

অলিম্পিকের যোগ্যতাপর্বে তুইলবিনি ডেভিড অ্যাসিনি ও মহম্মদ আরজাউইকে পরাজিত করেন। তার অলিম্পিকে অভিষেক হয় দিওন্তে উইল্ডারের কাছে ৪:১০ ফলে পরাজয় দিয়ে।

## বহিঃসংযোগ
* ২০০৭ সারা আফ্রিকা গেমস
* যোগ্যতাপর্বের ফলাফল
* ক্রীড়া-সূত্র

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আলজেরীয় বক্সার
বিষয়শ্রেণী:আলজেরিয়ার অলিম্পিক বক্সার
বিষয়শ্রেণী:২০০৮ গ্রীষ্মকালীন অলিম্পিকের মুষ্টিযোদ্ধা
বিষয়শ্রেণী:২১শ শতাব্দীর আলজেরীয় ব্যক্তি
অষ্টলক্ষ্মী

**অষ্টলক্ষ্মী** (সংস্কৃত: ,, আক্ষরিক অর্থে, "আট লক্ষ্মী") হলেন হিন্দু ধন-সম্পদের দেবী লক্ষ্মীর আটটি বিশেষ শাস্ত্রীয় রূপ। তারা সম্পদের আটটি উৎস তথা লক্ষ্মীদেবীর বিভিন্ন শক্তির প্রতীক। অষ্টলক্ষ্মী লক্ষ্মীর অপ্রধান রূপভেদ। অষ্টলক্ষ্মী কর্তৃক প্রদায়িত "সম্পদ" কথাটির অর্থ হল সমৃদ্ধি, সুস্বাস্থ্য, জ্ঞান, শক্তি, সন্তানাদি ও ক্ষমতা। মন্দিরে অষ্টলক্ষ্মীকে একযোগে পূজা করা হয়ে থাকে।

## নাম
*শ্রীঅষ্টলক্ষ্মীস্তোত্রম্* অনুযায়ী *অষ্টলক্ষ্মী* হলেন:
* **আদিলক্ষ্মী** (সংস্কৃত: , ) বা **মহালক্ষ্মী** (সংস্কৃত: , ) : লক্ষ্মীর আদিরূপ  এবং ঋষি ভৃগুর কন্যারূপে লক্ষ্মীর অবতার। তিনি 'সাগরকন্যা' নামেও পরিচিতা। সমুদ্র মন্থনের সময় এই আদিলক্ষ্মী প্রকটিত হন এবং শ্রীবিষ্ণুকে স্বামী হিসেবে বরণ করে নেন।
* **ধনলক্ষ্মী** (সংস্কৃত: , ): লক্ষ্মীর অর্থ ও স্বর্ণদাত্রী রূপ। অর্থাৎ তিনি সাধককে সকল বৈষয়িক সুখ ও সমৃদ্ধি প্রদান করেন।
* **ধান্যলক্ষ্মী** (সংস্কৃত: , ): কৃষিসম্পদদাত্রী লক্ষ্মী, যিনি কৃষকের গৃহে নবান্নে ধান্যলক্ষ্মীরূপে পূজিতা হন। 
* **গজলক্ষ্মী** (সংস্কৃত: , ): গবাদি পশু ও হস্তীরূপ সম্পদদাত্রী লক্ষ্মী। এছাড়াও এই গবাদিপশু পালন থেকে যে আয় হয়, তাও গজলক্ষ্মীর কৃপা বলে গণ্য করা হয়ে থাকে।  স্বামী চিদানন্দের মতে গজলক্ষ্মী রাজক্ষমতাও প্রদান করেন। হিন্দু পুরাণ অনুযায়ী, গজলক্ষ্মী দেবরাজ ইন্দ্রকে সমুদ্রগর্ভ থেকে তার হারানো সম্পদ ফিরিয়ে দিয়েছিলেন। বসুধা নারায়ণ "গজলক্ষ্মী" শব্দটির ব্যাখ্যা করেছেন "গজ অর্থাৎ হাতিদের দ্বারা পূজিত লক্ষ্মী"।
* **সন্তানলক্ষ্মী** (সংস্কৃত: , ): সন্তানসুখপ্রদায়িত্রী লক্ষ্মী।
* **বীরলক্ষ্মী** (সংস্কৃত:  ,) বা **ধৈর্যলক্ষ্মী** (সংস্কৃত: , ): যুদ্ধক্ষেত্রে বীরত্ব এবং জীবনের কঠিন সময়ে সাহস প্রদাত্রী লক্ষ্মী। 
* **বিজয়লক্ষ্মী** (সংস্কৃত: , ) বা **জয়লক্ষ্মী** (সংস্কৃত: , ): বিজয় প্রদাত্রী লক্ষ্মী, কেবলমাত্র যুদ্ধক্ষেত্রেই নয়  বরং জীবনের কঠিন সময়ে বাধাবিপত্তি জয় করে সাফল্য অর্জনের ক্ষেত্রেও বিজয়ালক্ষ্মী গুরুত্বপূর্ণ দেবী।
* **বিদ্যালক্ষ্মী** (সংস্কৃত: , ): কলা ও বিজ্ঞানের জ্ঞান রূপ ধন প্রদানকারিনী লক্ষ্মী।

★কোনো কোনো অষ্টলক্ষ্মী তালিকায় লক্ষ্মীর অন্যান্য কয়েকটি রূপও অন্তর্ভুক্ত করা হয়ে থাকে:
* **ঐশ্বর্যলক্ষ্মী** (সংস্কৃত: , *Aiśbarya lakṣmī*) : ঐশ্বর্যপ্রদাত্রী লক্ষ্মী।
* **সৌভাগ্যলক্ষ্মী** (সংস্কৃত: , *Saubhāgya Lakṣmī*) : সৌভাগ্য প্রদাত্রী লক্ষ্মী।
* **রাজ্যলক্ষ্মী** (সংস্কৃত: , ): "যিনি শাসককে আশীর্বাদ করেন এবং মূলত রাজগৃহে অবস্থান করেন।"
* **বরলক্ষ্মী** (সংস্কৃত: , , lit "Boon Lakshmi"): "যে দেবী সুন্দর বর বা আশীর্বাদ প্রদান করেন।"

* **স্তন্যলক্ষ্মী** (সংস্কৃত:,,lit "Stno Lakṣmī"):"যে দেবী নিজের স্তনযুগল থেকে নিজের ভক্তির শক্তি বৃদ্ধি জন্য স্তন্যদান করে থাকে।"

## পাদটীকা

## অতিরিক্ত পাঠ
* Studies in Hindu and Buddhist Art By P. K. Mishra, Published 1999, Abhinav Publications,413 pages, 
* Vasudha Narayanan in Chapter *ŚRĪ: Giver of Fortune, Bestower of Grace * in book *Devī: Goddesses of India* By John Stratton Hawley, Donna Marie Wulff ; Published 1996; University of California Press ;373 pages ;

## বহিঃসংযোগ
* Translation of Ashta Lakshmi stotram 
* Ashtalakshmi Kovil, Chennai
* Ashtalakshmi Temple, Hyderabad
* Ashtalakshmi.com/lakshmi_songs/index.html

বিষয়শ্রেণী:শাক্তধর্ম
বিষয়শ্রেণী:হিন্দু দেবী
বিষয়শ্রেণী:সৌভাগ্যের দেবী
বিষয়শ্রেণী:লক্ষ্মী
মিফস

**মিফস** বা **Mifos** গ্রামীণ ফাউণ্ডেশনের একটি উদ্যোগ এবং একটি আর্থিক সফটওয়্যার যা ক্ষুদ্রঋণ প্রদানকারী প্রতিষ্ঠানে ব্যবহারের জন্য তৈরি করা হয়েছে। এই সফটওয়্যারের মাধ্যমে একটি ক্ষুদ্রঋণ প্রদানকারী প্রতিষ্ঠানের মূল কর্মকাণ্ড ব্যবস্থাপনার সুবিধা রয়েছে। "Mifos" নামটি এসেছে মূলত একটি অ্যাক্রোনেম থেকে "'Micro Finance Open Source", কিন্তু এটি অ্যাক্রোনেম হলেও এখন সফটওয়্যারটির নাম হিসেবে ব্যবহৃত হচ্ছে।

## মিফস ব্যবহারকারী ক্ষুদ্রঋণ প্রদানকারী প্রতিষ্ঠান
* Grameen Koota
* Adhikar
* Nirantara 

## খবরে মিফস
* Mifos -open source software for microfinance in new avatar

## বহিঃসংযোগ
* Mifos website
* 
*  (hosts software downloads and mailing lists)
* Mifos User Manual

## তথ্যসূত্র

বিষয়শ্রেণী:সফটওয়্যার
অগ্নি (দেবতা)

থাম্ব|অগ্নির আশেপাশে হিন্দু বিয়ের অনুষ্ঠান সপ্তপদী চলছে।
**অগ্নি** (সংস্কৃত: अग्नि) হলো একটি সংস্কৃত শব্দ যার অর্থ হলো আগুন এবং যা একজন হিন্দু দেবতা নির্দেশ করে। এছাড়া,তিনি দশদিকপাল দেবতার অন্যতম অগ্নিকোণস্থ দেবতা এবং সাধারণ হিন্দু মন্দিরের অগ্নিকোণে তাঁকে দেখা যায়। হিন্দু ধর্মের ধ্রুপদী সৃষ্টিতত্ত্বে পঞ্চ মহাভূত বা ক্ষিতি(মাটি), অপ(জল) তেজ (অগ্নি), মরুৎ (বায়ু), এবং ব্যোম (আকাশ) এর অন্যতম উপাদান এবং এই পঞ্চভূতের সমন্বয়ে প্রকৃতির সৃষ্টি হয়। অগ্নি আগুনের দেবতা এবং যজ্ঞের গ্রহীতা। অগ্নিকে দেবতাদের বার্তাবহ মনে করা হয়। তাই হিন্দুরা বিশ্বাস করেন, যজ্ঞকালে অগ্নির উদ্দেশ্যে আহুতি প্রদান করলে সেই আহুতি দেবতাদের কাছে পৌঁছে যায়। অগ্নি চিরতরুণ, কারণ আগুন প্রতিদিন নতুন করে জ্বালা হয় এবং তিনি অমর। তার দুই বা তিন মুখ। তার চার হাত। তার অস্ত্রের নাম আগ্নেয়াস্ত্র। তিনি পঞ্চমহাভূতের সদস্য।

বেদে অগ্নি পৃথিবীর দেবতা। তিনি বায়ুর দেবতা বায়ু ও আকাশের দেবতা ইন্দ্রের সঙ্গে ঋগ্বেদে অন্যতম প্রধান দেবতা হিসেবে পরিগণিত হন। অগ্নি স্বর্গ ও মর্ত্যের যোগাযোগরক্ষাকারী দেবতা। বৈদিক যজ্ঞের সঙ্গে অগ্নির নাম সংযুক্ত। তিনি যজ্ঞের আহুতি লোকান্তরে নিয়ে যান। তার বাহন ছাগ।

## পাদটীকা

## বহিঃসংযোগ
* Agni Dev (Agni Deva)

বিষয়শ্রেণী:অগ্নি দেবতা
বিষয়শ্রেণী:হিন্দু দেবতা
বিষয়শ্রেণী:বৈদিক দেবদেবী
বিষয়শ্রেণী:সৌর দেবতা
বিষয়শ্রেণী:ধ্রুপদি উপাদান
বিষয়শ্রেণী:দিকপাল
বিষয়শ্রেণী:সংস্কৃত শব্দ ও শব্দবন্ধ
বিষয়শ্রেণী:শাস্ত্রীয় উপাদান
বিষয়শ্রেণী:হিন্দু পুজায় আগুন
ব্রাহ্মণ (দ্ব্যর্থতা নিরসন)

"ব্রাহ্মণ" নিম্নবর্ণিত নিবন্ধসমূহকে নির্দেশ করে:
* ব্রাহ্মণ (বর্ণ) - হিন্দুসমাজে প্রচলিত চার বর্ণের প্রধান বর্ণ।
* ব্রাহ্মণ (হিন্দুশাস্ত্র) - হিন্দু *[[শ্রুতি]]* শাস্ত্রের অন্তর্গত গ্রন্থরাজি।
প্রাইড অ্যান্ড প্রেজুডিস

***প্রাইড অ্যান্ড প্রেজুডিস*** (ইংরেজি: ***Pride and Prejudice***) জেন অস্টেন রচিত একটি উপন্যাস। ১৭৯৬ সালে এই উপন্যাস রচনার কাজ শুরু হয়। এটি লেখিকার উপন্যাস রচনার দ্বিতীয় প্রয়াস এবং তার *[[সেন্স অ্যান্ড সেন্সিবিলিটি]], প্রাইড অ্যান্ড প্রেজুডিস, [[নরদ্যাঙ্গার অ্যাবে]]* উপন্যাসত্রয়ীর অন্যতম। উপন্যাসটি প্রকাশিত হতে বারো বছরেরও বেশি সময় লেগেছিল। অস্টেন ১৭৯৭ সালেই মূল পাণ্ডুলিপিটি রচনার কাজ শেষ করে ফেলেছিলেন। এই পাণ্ডুলিপি রচনার কাজটি তিনি করেন হ্যাম্পশায়ারের স্টিভেনটনে। এখানকারঈ এক টাউন রেকটরিতে তিনি তার পিতামাতা ও ভাইবোনদের সঙ্গে বাস করতেন। অস্টিন প্রথমে উপন্যাসটির নাম দিয়েছিলেন *ফার্স্ট ইম্প্রেশনস*। তবে এই নামে বইটি আদৌ কোনোদিন প্রকাশিত হয়নি। বরং তিনি পাণ্ডুলিপিতে ব্যাপক সংশোধনী আনেন, তারপর পুনরায় উপন্যাসটির নতুন নামকরণ করেন এবং শেষে *প্রাইড অ্যান্ড প্রেজুডিস* নামে বইটি প্রকাশিত হয়। উপন্যাসটির নতুন নামকরণের ক্ষেত্রে অস্টেন সম্ভবত ফ্যানি বার্নির *[[সিসিলিয়া (উপন্যাস)|সিসিলিয়া]]* উপন্যাসটির শেষ অধ্যায়ের (যার শিরোনামও "প্রাইড অ্যান্ড প্রেজুডিস", শব্দটি এখানে মোটা বড়ো হাতের হরফে তিনবার মুদ্রিত হয়েছিল) দ্বারা প্রভাবিত হয়েছিলেন বলে অনুমিত হয়।

উপন্যাসের কেন্দ্রীয় চরিত্র এলিজাবেথ বেনেট। ঊনবিংশ শতাব্দীর সূচনাভাগের ইংল্যান্ডের ভূম্যধিকারী উচ্চবিত্ত সমাজে তার আচরণ, বেড়ে ওঠা, নৈতিকতাবোধ, শিক্ষা ও বিবাহকে কেন্দ্র করে উপন্যাসের ঘটনাগুলি বিন্যস্ত। এলিজাবেথ এক মফঃস্বলবাসী ভদ্রলোকের দ্বিতীয়া কন্যা। সে লন্ডনের নিকটস্থ হার্টফোর্ডশায়ারে অবস্থিত মেরিটন নামে এক কাল্পনিক শহরে বাস করত।

উপন্যাসের পটভূমি ঊনবিংশ শতাব্দীর সূচনাকাল হলেও, এই উপন্যাসটি আধুনিক পাঠকের কাছেও সমান জনপ্রিয়। আজও সাহিত্য সমালোচকগণ এই বইটির প্রশংসা করে থাকেন। আধুনিক কালে এর জনপ্রিয়তার ফলস্রুতিতে এই উপন্যাস একাধিকবার চলচ্চিত্রায়িত ও মঞ্চায়িত হয়েছে এবং এই উপন্যাসের চরিত্র ও কেন্দ্রীয় বিষয়বস্তু অবলম্বনে একাধিক উপন্যাস ও গল্পও লিখিত হয়েছে। অদ্যাবধি সারা বিশ্বে এই উপন্যাসের প্রায় ২ কোটি সংস্করণ বিক্রি হয়েছে।
বইটি বাংলা অনুবাদ করেছেন তুহিন কুমার মুখোপাধ্যায়।

## পাদটীকা

## বহিঃসংযোগ

* Pride and Prejudice  entire novel at HolyeBooks.org
* 
* Pride and Prejudice  PDF format
* ''Pride and Prejudice'', page-by-page text.
* Annotated HTML hypertext of ''Pride and Prejudice''
* Free audiobook from LibriVox
* A Detailed Analysis of Pride and Prejudice by character, scene, principles of accomplishment, social evolution, etc. at Human Science
* Spark Notes 

বিষয়শ্রেণী:ব্রিটিশ উপন্যাস
বিষয়শ্রেণী:চলচ্চিত্রে অভিযোজিত ব্রিটিশ উপন্যাস
বিষয়শ্রেণী:নাটকে অভিযোজিত ব্রিটিশ উপন্যাস
বিষয়শ্রেণী:কমিক্সে অভিযোজিত উপন্যাস
ডেইলি সান (বাংলাদেশ)

**ডেইলি সান** বাংলাদেশের রাজধানী ঢাকা থেকে প্রকাশিত বসুন্ধরা গ্রুপের একটি দৈনিক পত্রিকা। এটি ইংরেজি ভাষায় প্রকাশিত। তবে ইংরজি ওয়েবসাইটের পাশাপাশি এ পত্রিকাটির রয়েছে একটি বাংলা ওয়েবসাইটও। সঙ্গে রয়েছে প্রতিদিন প্রকাশিত পত্রিকার ই-ভার্সনের জন্য আলাদা একটি ওয়েবসাইট। পত্রিকাটি ২০১০ খ্রিস্টাব্দের অক্টোবর মাসের ২৪ তারিখ প্রথম প্রকাশিত হয়। পত্রিকার শীর্ষে এর অভিলক্ষ্য 'ট্রু এন্ড ইমপার্শিয়াল' (en: True and Impartial: সত্য এবং নিরপেক্ষ) কথাটি মুদ্রিত থাকে। পত্রিকাটির বর্তমান সম্পাদক এনামুল হক চৌধুরী। এটির প্রতিষ্ঠাতা সম্পাদক অধ্যাপক সৈয়দ আনোয়ার হোসেন। তবে ইতোপূর্বে সাংবাদিক হাসান শাহরিয়ার এ পত্রিকাটির সম্পাদক নিযুক্ত হয়েছিলেন বলে প্রতিষ্ঠাপূর্বকালে জানানো হয়েছিল। সৈয়দ আনোয়ার হোসেনের পর আমির হোসেন ও মোহাম্মদ জামিল পত্রিকাটির সম্পাদক হিসেবে দায়িত্ব পালন করেন। বর্তমান নির্বাহী সম্পাদক শিয়াবুর রহমান কিছুকাল এটির ভারপ্রাপ্ত সম্পাদকের দায়িত্ব পালন করেন।

## পত্রিকার বিবরণ
পত্রিকাটি বের হয়েছে "ব্রড শিট" আকারে। সাদাটে নিউজপ্রিন্ট কাগজে মুদ্রিত। কলামের সংখ্যা ৮। নিয়মিত সংখ্যা ২৪ পৃষ্ঠা। এর মধ্যে আছে ব্যবসায় সংক্রান্ত ৪ পৃষ্ঠা এবং ক্রীড়া সংক্রান্ত ৪ পৃষ্ঠা। পত্রিকাটি চার রং-এ মুদ্রিত। এর অন্যান্য নিয়মিত বিভাগের মধ্যে রয়েছে: সান মেট্রাপলিস, সান একস্ট্রা, সান এডিটোরিয়াল, সান পোস্ট-লগ, সান এশিয়া, সান ওয়ার্ল্ড, সান মাই ডিসট্রিক্ট, নিউজ এন্ড নিউজমেকার্স ইত্যাদি। এর তথ্যতীর্থের ইউআরএল: www.daily-sun.com । সপ্তাহে চার দিন মূল ব্রডশিট পত্রিকার সঙ্গে ম্যাগাজিন প্রকাশিত হবে।

## প্রকাশনা তথ্যাদি
পত্রিকাটি প্রকাশ করেছে ঢাকা শহরে অবস্থিত ইষ্ট ওয়েস্ট মিডিয়া গ্রুপ লিমিটেড। প্রকাশক হিসাবে প্রিন্টার্স লাইনে মুস্তফা কামাল মহিউদ্দিন-এর নাম মুদ্রিত হয়েছে। একই প্রকাশনা সংস্থার আরো ২টি দৈনিক পত্রিকা রয়েছে যেগুলোর নাম দৈনিক কালের কণ্ঠ। এবং বাংলাদেশ প্রতিদিন। পত্রিকাটির সম্পাদক হিসাবে প্রফেসর ড: সৈয়দ আনওয়ার হোসেন-এর নাম মুদ্রিত হয়েছে। পত্রিকাটির মূল্য রাখা হয়েছে ৮ টাকা। প্রথম সংখ্যার লিডনিউজ ছিল: 'সেনা ছাউনি আক্রমণ - জমি সংক্রান্ত বিবাদের জের ধরে সংঘর্ষে ৪০ জন আহত'(Army Camp Attack – 40 injured in clash over land dispute)।

## উদ্বোধনী সংখ্যার তথ্যাবলী
ডেইলি সান পত্রিকার প্রথম সংখ্যা প্রকাশের তারিখ ২৪ অক্টোবর ২০১০ খ্রিষ্টাব্দ, বাংলা ৯ কার্তিক ১৪১৭ সন, হিজরি ১৫ জিলকদ ১৪৩১ সাল। দিনটি ছিল শনিবার। প্রথম সংখ্যার পাতা ছিল সর্বমোট ৫২। উদ্বোধনী সংখ্যায় ব্রডশিটে ২৮ পাতার একটি ক্রোড়পত্র ছিল যার শিরোনাম "বাংলাদেশ - দ্য সানি সাইড" (ইংরেজিতে: Bangladesh - the Sunny Side)। এছাড়া ৩২ পৃষ্ঠার একটি ম্যাগাজিন ছিল সংযুক্ত ছিল যার প্রচ্ছদ নাম "দি আনসিন" (The Unseen)। প্রথম পাতায় সম্পাদকের সূচনামূলক প্রতিবেদন ছিল, সঙ্গে সম্পাদকের ফটো।

### উদ্বোধনী অনুষ্ঠান
ঢাকা মহানগরের কেন্দ্রস্থলে বসুন্ধরা সিটির ১৪শ তলায় ডেইলি সান পত্রিকাটির উদ্বোধনী অনুষ্ঠান অনুষ্ঠিত হয়।

## আরও দেখুন
* বাংলাদেশের সংবাদপত্রের তালিকা
* বাংলাদেশ সংবাদ সংস্থা
* ইউনাইটেড নিউজ অব বাংলাদেশ

## তথ্যসূত্র

## বহিঃসংযোগ

বিষয়শ্রেণী:বাংলাদেশের ইংরেজি ভাষার সংবাদপত্র
বিষয়শ্রেণী:ঢাকার সংবাদপত্র
বিষয়শ্রেণী:বাংলাদেশে প্রকাশিত দৈনিক সংবাদপত্র
ভারতীয় হাতি

**ভারতীয় হাতি** (*Elephas maximus indicus*) এশীয় হাতির চারটি উপপ্রজাতির অন্যতম ও ভারতীয় প্রজাতন্ত্রের "জাতীয় ঐতিহ্যবাহী পশু"। ভারতে এই হাতি সর্বাধিক সংখ্যায় দেখা যায়। এছাড়া বাংলাদেশ, ভুটান, কম্বোডিয়া, চীন, লাওস, মালয়েশিয়া উপদ্বীপ, মায়ানমার, নেপাল, পাকিস্তান, থাইল্যান্ড ও ভিয়েতনামেও এই হাতি দেখা যায়। উল্লেখ্য, এশীয় হাতির অপর তিনটি প্রজাতি হল সুমাত্রান হাতি (*E. m. sumatranus*), শ্রীলঙ্কান হাতি (*E. m. maximus*) ও বোর্নিও হাতি *E. m. borneensis*)।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

ডব্লিউডব্লিউএফ-এর মতে, ভারতীয় হাতি অনেক অঞ্চলে পাওয়া গেলেও একটি বিপন্ন প্রজাতি। বর্তমানে ভারতে ২০,০০০-২৫,০০০ এই প্রজাতির হাতি রয়েছে। এশিয়ান এলিফ্যান্ট স্পেশালিস্ট গ্রুপ ১৯৯৬ সালেই ভারতীয় হাতিকে বিপন্ন প্রজাতি ঘোষণা করেছিল।

## চিত্রশালা

File:Rabi Mahut and Lakshmi Hati.JPG|পশ্চিমবঙ্গের জলদাপাড়া অভয়ারণ্যের সাফারি হাতি লক্ষ্মী
File:Wild Elephants at Jaldapara.JPG|বন্য হাতির পাল, জলদাপাড়া বন্যপ্রাণী অভয়ারণ্য, জলপাইগুড়ি জেলা, পশ্চিমবঙ্গ। 


## পাদটীকা

## তথ্যসূত্র
* Shoshani J, Eisenberg JF (1982) Elephas maximus. Mammalian Species 182: 1–8. Full text
* Animal Diversity. Elephas maximus.
* Honolulu Zoo Indian Elephant

## বহিঃসংযোগ

* WWF - Indian elephant species profile
* Thirteen Years Among the Wild Beasts of India: Their Haunts and Habits from Personal Observation, Chapt. VI
* Paintings of Indian Elephants
* Elephant sightings

বিষয়শ্রেণী:হাতি
বিষয়শ্রেণী:ভারতের প্রাণিকুল
বিষয়শ্রেণী:ভারতের জাতীয় চিহ্ন
বিষয়শ্রেণী:বাংলাদেশের প্রাণিকুল
বিষয়শ্রেণী:বাংলাদেশের স্তন্যপায়ী
বিষয়শ্রেণী:ভুটানের স্তন্যপায়ী
বিষয়শ্রেণী:বার্মার স্তন্যপায়ী
বিষয়শ্রেণী:কম্বোডিয়ার স্তন্যপায়ী
বিষয়শ্রেণী:চীনের স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:লাওসের স্তন্যপায়ী
বিষয়শ্রেণী:মালয়েশিয়ার স্তন্যপায়ী
বিষয়শ্রেণী:নেপালের স্তন্যপায়ী
বিষয়শ্রেণী:থাইল্যান্ডের স্তন্যপায়ী
বিষয়শ্রেণী:ভিয়েতনামের স্তন্যপায়ী
বিষয়শ্রেণী:ভারতের হাতি
বিষয়শ্রেণী:ঝাড়খণ্ডের প্রতীক
এদুয়ার্দ হামবার্দজুমিয়ান

**এদুয়ার্দ হামবার্দজুমিয়ান** (আর্মেনীয়: Էդուարդ Համբաիձումյան; জন্ম ২৩শে ফেব্রুয়ারি, ১৯৮৬) একজন আর্মেনীয় অপেশাদার মুষ্টিযোদ্ধা। তিনি ২০০৮ গ্রীষ্মকালীন অলিম্পিকে লাইট ওয়েল্টারওয়েট বিভাগে অংশ নেন।

হামবার্দজুমিয়ান ২০০৭ বিশ্ব অপেশাদার মুষ্টিযু্দ্ধ চ্যাম্পিয়নশিপের কোয়ার্টার ফাইনালে পৌঁছান। রাশিয়ার হয়ে প্রতিদ্বন্দ্বিতা করে, তিনি দক্ষিণ কোরিয়ার জেজু দ্বীপে অনুষ্ঠিত ২০০৪ সালের বিশ্ব অনূর্ধ্ব ১৯ চ্যাম্পিয়নশিপ জেতেন। ফাইনালে ৫৭কেজি ওজনের এদুয়ার্দের প্রতিপক্ষ ছিলেন আর্জেনিস মেন্ডেজ (DOM)।

২০০৮ অলিম্পিকে, হামবার্দজুমিয়ান প্রথম লড়াইতেই ডমিনিকান ম্যানুয়েল ফেলিক্স ডিয়াজের কাছে পরাজিত হন।

## পাদটিকা

## বহিঃসংযোগ
* ২০০৭ বিশ্ব চ্যাম্পিয়নশিপ

বিষয়শ্রেণী:আর্মেনীয় মুষ্টিযোদ্ধা
বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আর্মেনিয়ার অলিম্পিক মুষ্টিযোদ্ধা
বিষয়শ্রেণী:২০০৮ গ্রীষ্মকালীন অলিম্পিকের মুষ্টিযোদ্ধা
এজেকুয়েল মাদের্না

**এজেকুয়েল ওস্ভাল্ডো মাদের্না** (জন্ম ১লা অক্টোবর, ১৯৮৬ আর্জেন্টিনার বুয়েনোস আইরেস প্রদেশের লা প্লাতায়) লাইট হেভিওয়েট বিভাগের একজন মুষ্টিযোদ্ধা। তিনি পুরুষদের মিডলওয়েট বিভাগে আর্জেন্টিনার একজন প্রাক্তন অলিম্পিয়ান।

## অপেশাদার কর্মজীবন
২০০৬ সালের দক্ষিণ আমেরিকান গেমসে তিনি আলফন্সো ব্ল্যাঙ্কোর কাছে ৭:৯ ফলে হেরে ব্রোঞ্জ পদক জেতেন। দ্বিতীয় অলিম্পিক যোগ্যতাঅর্জনকারী টুর্নামেন্টে তিনি ক্ল্যারেন্স জোসেফ সহ তিনজন প্রতিযোগীকে পরাস্ত করার পর আরেক যোগ্যতা অর্জনকারী শন এস্ত্রাদার কাছে পরাজিত হলেও, অলিম্পিকে অংশগ্রহণের যোগ্যতাঅর্জন করেন। তবে, বেইজিং-এ প্রথম রাউন্ডেই এস্ত্রাদার সাথে পুনরায় লড়াইতে আবার পরাজিত হন।

## পেশাদার কর্মজীবন
৬ই ডিসেম্বর, ২০০৮-এ মাদের্না পেশাদার মঞ্চে অভিষেকেই অভিজ্ঞ গুইলের্মো পাবলো আর্মানিকে পরাজিত করেন।

## পাদটিকা

## বহিঃসংযোগ
* দ্বিতীয় অলিম্পিক যোগ্যতাঅর্জনকারী টুর্নামেন্ট
* 

বিষয়শ্রেণী:জীবিত ব্যক্তি
বিষয়শ্রেণী:আর্জেন্টিনীয় মুষ্টিযোদ্ধা
বিষয়শ্রেণী:২০০৮ গ্রীষ্মকালীন অলিম্পিকের মুষ্টিযোদ্ধা
বিষয়শ্রেণী:আর্জেন্টিনার অলিম্পিক মুষ্টিযোদ্ধা
বিষয়শ্রেণী:১৯৮৬-এ জন্ম
বিষয়শ্রেণী:মিডলওয়েট মুষ্টিযোদ্ধা
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ
চন্দ্রবিন্দু

**চন্দ্রবিন্দু** একটি বৈশিষ্ট্যসূচক বা ধ্বনিনির্দেশক চিহ্ন যা দেখতে একটি অর্ধচন্দ্র (অর্ধেক চাঁদ) আকারের ওপর বিন্দুর ন্যায়। এর উৎস সংস্কৃত ভাষা ও ব্রাহ্মী লিপি থেকে এবং এটির ব্যবহার দেবনাগরী, বাংলা, গুজরাটি, ওড়িয়া, তেলুগু ও জাভানীয় লিপিতে। এই চিহ্নটির অর্থ পূর্বের স্বরধ্বনিটির আনুনাসিক  হবে।
থাম্ব|50px|বাংলা লিপিতে চন্দ্রবিন্দু

*দেবনাগরী - (ँ)
*বাংলা লিপি - (ঁ)
*গুজরাটি লিপি - (ઁ)
*ওড়িয়া লিপি - (ଁ)
*তেলুগু লিপি - (ఁ)
*জাভীয় লিপি - (ꦀ)

হিন্দিতে কোন কার (ব্যঞ্জনবর্ণের সঙ্গে থাকা স্বরচিহ্ন) মাত্রার উপরে হলে এর জায়গায় অনুস্বার ব্যবহৃত হয়।

বিষয়শ্রেণী:বাংলা ব্যঞ্জনবর্ণ
নিউফেল ওয়াতা

**নিউফেল ওয়াতা** (, জন্ম ৮ই নভেম্বর, ১৯৮৫ লিয়ঁতে) একজন ফরাসি–আলজেরীয় পেশাদার মুষ্টিযোদ্ধা। তিনি তার অপেশাদার কর্মজীবনের সাফল্যের জন্য বেশি বিখ্যাত।
তিনি মাডাগাস্কারের তানানারিভেতে অনুষ্ঠিত ২০০৭ আফ্রিকান চ্যাম্পিয়নশিপে সুপার হেভিওয়েট বিভাগে স্বর্ণপদক জয়ী। এছাড়া তিনি আলজিয়ার্সে অনুষ্ঠিত সারা আফ্রিকা গেমসে রৌপ্যপদক জয় ও ২০০৮ অলিম্পিকে অংশগ্রহণ করেন। ওয়াতা ফরাসী ফুটবলার করিম বেঞ্জেমার দুরসম্পর্কীয় ভাই। দুই জনের পরিবার আলজেরিয়ার বেনি জেলিল শহরের অধিবাসী। আলজেরীয় প্রখ্যাত গায়িকা হানিফার মা সম্পর্কে নিউফেলের ঠাকুর্দার বোন হন।

## কর্মজীবন
১৯৯৮সালে ফ্রান্সে অনুষ্ঠিত ফুটবল বিশ্বকাপের অব্যবহিত পরেই নিউফেল তার মুষ্টিযোদ্ধার জীবন শুরু করেন। যখন বাকি সব বাচ্চারা ফুটবলে ব্যস্ত ছিল, তিনি মুষ্টিযুদ্ধকে বেছে নেন আর অনুশীলন শুরু করেন *ক্লাব পাগলিস্টিক ভিলুরবানিস জিমে*।
মাত্র দুইমাসের অনুশীলনের পর তার প্রথম শিক্ষামূলক লড়াইয়ে তিনি বিজয়ী হন।
এরপর ২০০০ সালে মিডলওয়েট বিভাগে (-৭৫কেজি) তিনি ফরাসি চ্যাম্পিয়ন হন। এরপর ২০০১ সালে অনূর্ধ্ব ১৭ বিভাগে ফরাসি লাইট হেভিওয়েট (-৮১কেজি) খেতাব জেতেন।

হেভিওয়েট হিসাবে নিউফেল, ২০০২ ও ২০০৩ জুনিয়র (অনূর্ধ্ব ১৯) জাতীয় চ্যাম্পিয়ন হন। তিনি জুনিয়র বিশ্বচ্যাম্পিয়নশিপের কোয়ার্টার ফাইনালে পরাজিত হন রবার্ট আলফন্সোর কাছে।

২০০৫-এ স্টিফেন গোমিসকে আর ২০০৬-এ জন মবাম্বকে পর পর দু'বার নক আউটে হারিয়ে ফরাসি চ্যাম্পিয়ন হন ২০১ পাউন্ডের নিউফেল। ২০০৫ ভূমধ্যসাগরীয় গেমসে তিনি ব্রোঞ্জ পদক জেতেন।

এর পরেই তিনি ফরাসি ফেডারেশনের অনুমতি চান মুষ্টিযুদ্ধে তার দেশ আলজেরিয়ার প্রতিনিধিত্ব করার।

২০০৭ সালে তিনি মবাম্বার কাছে পরাজিত হন এবং ওজন শ্রেণী বাড়িয়ে সুপার হেভিওয়েটে আলজেরিয়ার প্রতিনিধিত্ব শুরু করেন। সাথে সাথেই ২০০৭ সালে তিনি সারা আফ্রিকা গেমসে আহমেদ সমির আব্দেলহালিমের কাছে ৮:১৭তে পরাজিত হয়ে রৌপ্যপদক জয় করেন।

২০০৮-এ অলিম্পিকের যোগ্যতা অর্জন করেন সেনেগালের স্টেফান গোমিস ও মরোক্কোর মোহামেদ আমানিসিকে ২১:৮ ফলে যোগ্যতাঅর্জনকারী লড়াইয়ে হারিয়ে।

২০০৮-এর এপ্রিলেও তিনি মবাম্বার সাথে তার চতুর্থ লড়াই লড়েন। আশ্চর্যজনক ভাবে, যখন নিউফেল ১:২০ ফলে জিতছিলেন তখন শেষ রাউন্ডে লড়াই থামিয়ে বিতর্কিত সিদ্ধান্তে মবাম্বাকে বিজয়ী ঘোষণা করা হয়।

২০০৮ সালের জুন মাসে তিনি সেন্ট কোয়েন্টিনের প্রাক-অলিম্পিক টুর্নামেন্ট জিতে নেন জার্মান এরিক ফাইফারকে হারিয়ে। নিউফেল অলিম্পিকের প্রস্তুতি শুরু করেন জাঁ ব্যাপটিস্ট মেন্ডির কোচ, হৌয়ারি আমরির সাথে।

অলিম্পিকে ১৬জনের রাউন্ডে তিনি ভেনেজুয়েলার হোসে পেরেজকে পরাজিত করেন, কিন্তু কোয়ার্টার ফাইনালে তিনি বিশ্ব চ্যাম্পিয়নশিপে রৌপ্য পদকজয়ী ভাচিস্লাভ গ্লাজকভের কাছে ৪:১০ ফলে পরাজিত হন।

২০০৯ সালে ''আহমার্ট কোমার্ট টুর্নামেন্টে" তিনি ২০০৭ প্যান অ্যাম ও ২০০৮ বিশ্বকাপ বিজেতা রবার্ট আলফন্সোকে দ্বিতীয় রাউন্ডে এক ঘুঁষিতে নক আউট করে মধুর প্রতিশোধ নেন।

## পেশাদার জীবন
নিউফেল ২০০৯সালে পেশাদার হন।

## বহিঃসংযোগ
* পেশাদার রেকর্ড
* তাঁর ব্লগ
* বিশ্ব জুনিয়র চ্যাম্পিয়নশিপ ২০০৪
* ফরাসি জাতীয় প্রতিযোগিতা ২০০৫

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি মুষ্টিযোদ্ধা
বিষয়শ্রেণী:আলজেরীয় মুষ্টিযোদ্ধা
বিষয়শ্রেণী:আলজেরিয়ার অলিম্পিক মুষ্টিযোদ্ধা
বিষয়শ্রেণী:২০০৮ গ্রীষ্মকালীন অলিম্পিকের মুষ্টিযোদ্ধা
বিষয়শ্রেণী:কাবিল বংশোদ্ভূত ফরাসি ব্যক্তি
বিষয়শ্রেণী:লিওঁয়ের ক্রীড়াবিদ
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
চন্দ্রবিন্দু (দ্ব্যর্থতা নিরসন)

* চন্দ্রবিন্দু: একটি চিহ্ন (সংস্কৃত) বা বর্ণ (বাংলা)।
* ''চন্দ্রবিন্দু'': কাজী নজরুল ইসলাম বিরচিত একটি সংগীত-গ্রন্থ 
* চন্দ্রবিন্দু: একটি বাংলা ব্যান্ড দল
রংপুর মেডিকেল কলেজ

thumb|রংপুর মেডিকেল কলেজের প্রবেশপথ

**রংপুর মেডিকেল কলেজ** বাংলাদেশের রংপুর শহরের একটি সরকারি চিকিৎসা মহাবিদ্যালয়। ১৯৭০ সালে স্থাপিত প্রতিষ্ঠানটি রংপুর শহরের ধাপ এলাকার জেল রোডে জেলা কারাগারের বিপরীতে অবস্থিত। মূল ক্যাম্পাস এবং হাসপাতালের আয়তন প্রায় ৭৬০০ বর্গমিটার।

## ইতিহাস

আধুনিক চিকিৎসার প্রয়োজনীয়তা বৃদ্ধির সাথে সাথে তৎকালীন পূর্ব পাকিস্তান সরকারের গভর্নর জেনারেল মোনায়েম খান, পূর্ব পাকিস্তানে ১৯৬৬ সালে ৫০০ শয্যা বিশিষ্ট রংপুর মেডিকেল কলেজের ভিত্তিপ্রস্তর স্থাপন করেন।

১৯৭১ সালে রাজশাহী বিশ্ববিদ্যালয়ের আওতাধীন প্রথম ব্যাচে শিক্ষার্থী ছিলো ৫০ জন যা বতর্মানে ১৭৫ জন। প্রতি বছর দক্ষিণ এশিয়ার দেশ সমুহের জন্য যেমন ভারত, নেপাল, শ্রীলঙ্কা, মালদ্বীপের জন্য ১০টি আসন সংরক্ষিত থাকে।
## অবস্থান
রংপুর মেডিকেল কলেজের ক্যাম্পাসটি বাংলাদেশের রংপুরের উত্তর-পশ্চিম অঞ্চলে অবস্থিত। কলেজটি রাজশাহী থেকে ২১০ কিলোমিটার ও ঢাকা থেকে ৩৩০ কিলোমিটার দূরে অবস্থিত। কলেজটি আন্তঃদেশীয় (ভারত-নেপাল) মহাসড়কের পাশে অবস্থিত।
## অবকাঠামো
থাম্ব|কলেজের মূল ক্যাম্পাস
রংপুর মেডিকেল কলেজটি প্রায় ৬৫ একর এলাকা জুড়ে অবস্থিত। এতে তিন তলা বিশিষ্ট কলেজ ভবন এবং ১০০০ শয্যা বিশিষ্ট একটি হাসপাতাল রয়েছে।

## সহশিক্ষা কার্যক্রম
### জার্নাল
*নর্দান মেডিকেল জার্নাল* - নামে নিয়মিত জার্নাল প্রকাশ করে থাকে।

### সংগঠন

* সন্ধনী
* মেডিসিন ক্লাব
* ফ্রেন্ডস ফাউন্ডেশন, মেডিকেল কলেজের শিক্ষার্থীদের স্বেচ্ছাসেবী সংগঠন

## আরো দেখুন
* বাংলাদেশের সরকারি মেডিকেল কলেজের তালিকা
* বাংলাদেশের মেডিকেল কলেজের তালিকা

## তথ্যসূত্র

## বহিঃসংযোগ
* স্বাস্থ্য অধিদপ্তর
* প্রাতিষ্ঠানিক ওয়েবসাইট

বিষয়শ্রেণী:বাংলাদেশের হাসপাতাল
বিষয়শ্রেণী:১৯৭০-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৭০-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের সরকারি মেডিকেল কলেজ
বিষয়শ্রেণী:রংপুরের বিশ্ববিদ্যালয় ও মহাবিদ্যালয়
বিষয়শ্রেণী:বাংলাদেশের সরকারি ডেন্টাল কলেজ
বিষয়শ্রেণী:রাজশাহী মেডিকেল বিশ্ববিদ্যালয়ের অধিভুক্ত শিক্ষাপ্রতিষ্ঠান
এমানুয়েল লুসেন্তি

**এমানুয়েল "এমা" লুসেন্তি** (জন্ম ২৩শে নভেম্বর, ১৯৮৪) একজন আর্জেন্টিনীয় জুডোকা। তিনি ২০০৮ গ্রীষ্মকালীন অলিম্পিক গেমসে অংশগ্রহণ করেছিলেন।

## পাদটিকা

* JudoInside
* Facebook

বিষয়শ্রেণী:আর্জেন্টিনীয় জুডোকা
বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
বিষয়শ্রেণী:ইতালীয় বংশোদ্ভূত আর্জেন্টিনীয় ব্যক্তি
বিষয়শ্রেণী:২০০৮ গ্রীষ্মকালীন অলিম্পিকের জুডোকা
বিষয়শ্রেণী:২০১২ গ্রীষ্মকালীন অলিম্পিকের জুডোকা
বিষয়শ্রেণী:২০১৬ গ্রীষ্মকালীন অলিম্পিকের জুডোকা
বিষয়শ্রেণী:২০২০ গ্রীষ্মকালীন অলিম্পিকের জুডোকা
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ
মেঘদূতম্‌

**মেঘদূত** (দেবনাগরী: मेघदूत) বা **মেঘসন্দেশ** কালিদাস রচিত একটি কাব্য। প্রাচীন টীকাকারদের মতে এটি কেলিকাব্য, ক্রীড়াকাব্য, খণ্ডকাব্য বা মহাকাব্য; আধুনিক গবেষকগণ এটিকে "বর্ষাকাব্য", "বিরহকাব্য" বা "গীতিকাব্য" নামে অভিহিত করেন। মন্দাক্রান্তা ছন্দে রচিত এই কাব্য কালিদাসের সর্বাপেক্ষা জনপ্রিয় এবং সম্পূর্ণ মৌলিক রচনা। আবার "শুদ্ধ বিরহকে অবলম্বন করে সংস্কৃত সাহিত্যের প্রথম ও পূর্ণাঙ্গ কাব্য(ও) মেঘদূত।"

রামগিরি পর্বতে নির্বাসিত এক অভিশপ্ত যক্ষের প্রিয়াবিরহ এই কাব্যের মূল উপজীব্য। কাব্যটি "পূর্বমেঘ" ও "উত্তরমেঘ" নামে দুটি অংশে বিভক্ত। ধীরেন্দ্রনাথ বন্দ্যোপাধ্যায় লিখেছেন, "কালিদাসের মেঘদূত অতি প্রাচীনকালেই জনপ্রিয়তার শিখরে স্থান পেয়েছিল। একদিকে পঞ্চাশটির অধিক টীকা, বহু প্রক্ষিপ্ত শ্লোক, অন্যদিকে এর অনুকরণে পঞ্চাশাধিক দূতকাব্যের রচনা এর জনপ্রিয়তার প্রমাণ।... আধুনিক প্রাচ্য ও পাশ্চাত্য সংস্কৃত রসিকেরা এর ভূয়সী প্রশংসা করেছেন।"

## খণ্ড
কালিদাসের *মেঘদূতম্‌* দুটি খণ্ডে বিভক্ত। যথা: "পূর্বমেঘ" ও "উত্তরমেঘ"। যদিও এই খণ্ডবিভাজন কবিকৃত নয়। "পূর্বমেঘ" ও "উত্তরমেঘ" অংশের শ্লোকসংখ্যা যথাক্রমে ৬৪ ও ৫৪। "পূর্বমেঘ" অংশের আলোচ্য বিষয় নিসর্গবর্ণনা; অন্যদিকে "উত্তরমেঘ" অংশের আলোচ্য কুবেরপুরী অলকার বিলাসবৈভব ও যক্ষপ্রিয়ার বর্ণনা। একদল পাঠক "পূর্বমেঘ" অংশটিকে কাব্যের ভূমিকামাত্র মনে করে "উত্তরমেঘ" অংশটিকে মূল কাব্যের মর্যাদা দেন; অপর এক শ্রেণীর পাঠকের মতে, "উত্তরমেঘ" কৃত্রিম রচনা, তাই "পূর্বমেঘ"-ই শ্রেষ্ঠ।

## সারাংশ

কালিদাসের *মেঘদূতম্‌* কাব্যের সারবস্তুটি সরল অথচ কাব্যগুণসমন্বিত: কর্তব্যে অসাবধানতায় প্রভুর অভিশাপে যক্ষকে রামগিরি পর্বতের বিজন আশ্রমে নির্বাসিত হতে হয়। সেখানে বসে আষাঢ়ের প্রথম দিবসে নববর্ষার মেঘ দেখে তারই মাধ্যমে অলকাপুরীর রম্যপ্রাসাদে তাঁর বিরহী প্রিয়ার উদ্দেশ্যে বার্তা প্রেরণ করবেন বলে মনস্থির করেন তিনি। বিরহের আতিশায্যে তিনি জড় ও জীবের ভেদাভেদজ্ঞান লুপ্ত হন। তিনি মেঘকে জানাতে থাকেন, কোন কোন নগর, নদী ও পর্বত পেরিয়ে তাকে অলকায় পৌঁছতে হবে। কাব্যের এই অংশে প্রাচীন ভারতের এক অসামান্য ভৌগোলিক বিবরণ ফুটে উঠেছে। এরপর যক্ষ কুবেরপুরী অলকা ও তাঁর বিরহী প্রিয়ার রূপলাবণ্য বর্ণনা করেছেন মেঘের নিকট। অবশেষে মেঘকে অনুরোধ করেছেন, প্রিয়তমার নিকট তাঁর কুশল সংবাদ নিবেদন করতে।

## প্রভাব

কালিদাসের *মেঘদূতম্‌* কাব্যের টীকার সংখ্যা পঞ্চাশটিরও অধিক। এগুলির মধ্যে উল্লেখযোগ্য মল্লিনাথ সুরি (১৪শ শতাব্দী), কাশ্মীরী বল্লভদেব (১০ম শতাব্দী), দক্ষিণাবর্তনাথ ও স্থিরদেবের টীকা। কালিদাসের কাব্যের অনুকরণে সংস্কৃত সাহিত্যে পঞ্চাশটিরও বেশি দূতকাব্যের সন্ধান পাওয়া যায়। এগুলির মধ্যে উল্লেখযোগ্য *পবনদূত*, *পদাঙ্কদূত*, *হংসদূত*, *ভ্রমরদূত*, *বাতদূত*, *কোকিলদূত* ইত্যাদি। জৈন সন্তগণও এই কাব্যের অনুকরণে মহাপুরুষদের জীবনী ও ধর্মীয় কাহিনি অবলম্বনে কাব্য রচনা করেছেন।

## অনুবাদে মেঘদূতম

ইংল্যান্ডের রয়্যাল এশিয়াটিক সোসাইটি মল্লিনাথের পূর্ববর্তী টীকাকার বল্লভদেবের টীকা প্রকাশ করে। এছাড়াও, উইলসন দ্য ক্লাউড ম্যাসেঞ্জার নামে মেঘদূতমের একটি পদ্য অনুবাদ ইংরেজিতে প্রকাশ করেন। ১৮১৩ সালে, কবিতাটি হোরেছ হেইম্যান উইলসনের মধ্যে ইংরেজি ভাষায় একে প্রথম অনুবাদ করা হয়েছিল।

## পাদটীকা

বিষয়শ্রেণী:কালিদাসের কাব্য
বিষয়শ্রেণী:সংস্কৃত গ্রন্থ
বিষয়শ্রেণী:সংস্কৃত কাব্য
বিষয়শ্রেণী:কালিদাসের সৃষ্টিকর্ম
বিষয়শ্রেণী:সংস্কৃত কবিতা
বিষয়শ্রেণী:চলচ্চিত্রে অভিযোজিত কবিতা
বিষয়শ্রেণী:প্রাচীন ভারতীয় কবিতা
২০০৮ গ্রীষ্মকালীন অলিম্পিকে জুডো – পুরুষদের ৬৬ কেজি

**[[২০০৮ গ্রীষ্মকালীন অলিম্পিকস|২০০৮ গ্রীষ্মকালীন অলিম্পিকে]]** **[[জুডো]]তে** **পুরুষদের ৬৬কেজি** বিভাগের প্রতিযোগিতা অনুষ্ঠিত হয় ১০ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় রাত ৮:০০টার সময়।

পুরুষদের জুডো ওজন শ্রেণীর এই বিভাগ দ্বিতীয় সবচেয়ে কম ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর ৬৬কিলোগ্রাম বা তার কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।

## পদকবিজয়ী

## টুর্নামেন্টের ফলাফল
### ফাইনাল

### ম্যাট ১

### ম্যাট ২

### রেপোশে

## অন্তিম ক্রমপর্যায়

## পাদটিকা
* বেইজিং ২০০৮ - জুডো:পুরুষদের -৬৬কেজি - স্বীকৃত ফলাফল
* প্রতিযোগিতার ধরন

বিষয়শ্রেণী:২০০৮ গ্রীষ্মকালীন অলিম্পিকে জুডো বিভাগসমূহ
খেলে হাম জি জান সে

***খেলে হাম জি জান সে*** আশুতোষ গোয়ারিকার প্রোডাকসন্-এর একটি হিন্দী চলচ্চিত্র। ছবিটি পরিচালনা করছেন আশুতোষ গোয়ারিকর এবং মুখ্য ভূমিকায় অভিনয় করছেন অভিষেক বচ্চন ও দীপিকা পাড়ুকোন। মানিনী চ্যাটার্জী রচিত *ডু অ্যান্ড ডাই* উপন্যাস অবলম্বনে ছবিটির চিত্রনাট্য লিখেছেন পরিচালক আশুতোষ গোয়ারিকার। এই উপন্যাসটির পটভূমি হলো চট্টগ্রাম অস্ত্রাগার লুন্ঠন, ১৯৩০। ছবিটির অধিকাংশ চিত্রগ্রহণ হয়েছে গোয়া এবং মুম্বই-এ। ছবিটি বিশ্বজুড়ে মুক্তি পায় ৩-রা ডিসেম্বর ২০১০।

## পটভূমি
১৯৩০ সালের ব্রিটিশ ভারত; অবিভক্ত বাংলার চট্টগ্রাম নামে এক ছোট বন্দর শহর গর্জে উঠল ব্রিটিশ অপশাসন ও অত্যাচারের বিরুদ্ধে। একের পর এক নাশকতামূলক কর্মকাণ্ডে নড়ে গেল সাম্রাজ্যবাদী ব্রিটিশ শাসনের ভীত। ক্রমে ক্রমে সারা দেশে ছড়িয়ে পড়ল সেই বিদ্রোহের আগুন। ১৮ই এপ্রিল রাতে ৬৪ সদস্যের একটি বিপ্লবী দল বিভিন্ন জায়গায় যুগপৎ পাঁচটি আক্রমণের দ্বারা ত্রস্ত করে দিয়েছিল অত্যাচারী শাসক শ্রেনীকে। এই ৬৪ জনের মধ্যে ছিলেন ৫৬ জন সাহসী কিশোর, ৫ জন বিপ্লবী যুবা, ২ জন তরুনী এবং আদর্শবাদী স্বাধীনতা সংগ্রামী মাস্টারদা সূর্য সেন।

*খেলে হাম জি জান সে* ছবিতে পরিচালক এই পটভূমিকাকে অত্যন্ত নিপুন ও সুচারু ভাবে ফুটিয়ে তুলেছেন। এই ছবিতে চট্টগ্রাম অভ্যুত্থানের প্রায় সমস্ত  ঘটনা চিত্রায়িত হয়েছে।

## চরিত্র
* অভিষেক বচ্চন - সূর্য সেন
* দীপিকা পাড়ুকোন - কল্পনা দত্ত
* বিশাখা সিংহ - প্রীতিলতা ওয়াদ্দেদার
* সিকান্দর খের - নির্মল সেন
* মনিন্দর সিং -  অনন্ত সিং
*ফিরোজ ওয়াজিদ খান -  লোকনাথ বল
* শ্রেয়াস পান্ডিত - অম্বিকা চক্রবর্তী
* সম্রাট মুখার্জী - গণেশ ঘোষ
* আমিন গাজী - হরিপদ ভট্টাচার্য
* স্মিত শেঠ  -  জীবন ঘোষাল
* নীতিন প্রভাত  - হরিগোপাল বল
* নরেন্দ্র বিন্দ্রা  - রজতকুমার সেন
* রোহন পেইন্টর  - আনন্দ গুপ্ত
* পলাশ মুচ্চল  - সুবোধ রায় (ঝুঙ্কু)
* মোহসিন খান  - হিমাংশু সেন

## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:চট্টগ্রাম জেলার ইতিহাস ও ঐতিহ্য
বিষয়শ্রেণী:২০১০-এর চলচ্চিত্র
বিষয়শ্রেণী:ভারতীয় স্বাধীনতা আন্দোলনের পটভূমিতে চলচ্চিত্র
বিষয়শ্রেণী:ভারতীয় যুদ্ধ চলচ্চিত্র
বিষয়শ্রেণী:গোয়ায় ধারণকৃত চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় ঐতিহাসিক মারপিটধর্মী চলচ্চিত্র
বিষয়শ্রেণী:চট্টগ্রামের ইতিহাস
কৈবর্ত, জালিয়া

**কৈবর্ত, জালিয়া বা জেলে কৈবর্ত** হচ্ছে  বৃহত্তর কৈবর্ত সম্প্রদায়ের একটি পেশাজীবী শ্রেণী, যা সংস্কৃতায়নের মাধ্যমে বৃহত্তর হিন্দু জাতিভুক্ত করা হয়েছে। বর্তমানে তারা তফশীলী জাতিভুক্ত একটি সম্প্রদায়। সাধারণত এদের গতানুগতিক প্রধান পেশা ছিল মাছ ধরা এবং মূলত আসাম, উত্তর পশ্চিমবঙ্গ, ওড়িশা ও পূর্ব বিহার এবং এর সাথে বাংলাদেশ, নেপাল, ভুটান ও অন্যান্য দক্ষিণ-পূর্ব এশিয়ার দেশগুলোতেই এদের বসবাস ‌।  শৈব নাথপন্থীদের আদি গুরু এবং হঠযোগের পুনরুজ্জীবক মীননাথ বা মৎস্যেন্দ্রনাথ, যিনি উপমহাদেশের বিভিন্ন জায়গায় পূজিত হন, তিনি কৈবর্ত সম্প্রদায়ভুক্ত ছিলেন। দাস, জলদাস, মাঝি ইত্যাদি পদবি দেখা যায় এই সম্প্রদায়ের লোকজনের।

## নাম রহস্য
কর্বট দেশীয় বা কেবর্তভূমের রাজন্য বা কৃষিকার জাতিকে কৈবর্ত বলে। অন্যমতে, কৈবর্ত শব্দটির উৎপত্তি 'কিম' বা 'কা' ও 'বৃত' থেকে। কা শব্দের অর্থ জল আর বৃত শব্দের অর্থ হল জীবন যাপন অর্থাৎ জলকে কেন্দ্র করে জীবনযাপন। আবার 'কিম' শব্দের অর্থ কৃষিকাজ ও 'বৃত' শব্দের অর্থ জীবন যাপন করা, অর্থাৎ এই অর্থে কৈবর্ত শব্দের অর্থ কৃষিজীবী জাতি।

## পুরাণ ও স্মৃতি শাস্ত্রের বর্ণনা
প্রাচীন যুগে কৈবর্তদের নিম্ন স্থান দেওয়া হয়েছিল, নৌচালক, জেলেদের সাথে যুক্ত, বা অরণ্যবাসী শিকারী‌, নিষাদ, বা দাস জাতীয় হানাদার, বা মিশ্র জাতি হিসাবে বর্ণনা করা হয়েছিল - সংকীর্ণ জাতি বা অন্ত্যজ হিসাবে।

**বায়ুপুরাণে** আছে-

*মগধানাং মহাবীর্যো বিশ্বস্ফানির্ভবিষ্যতি।* 
*উৎসাদ্য পার্থিবান্ সর্বান্ সোহন্যান্ বর্ণান্ করিষ্যতি।।*
*কৈবর্তান্ পঞ্চকাংশ্চৈব পুলিন্দান্ ব্রাহ্মণাংস্তথা।*
*স্থাপষ্যয়িতি রাজনঃ নানাদেশেযূতেজসা।।*

অর্থাৎ মহাবীর্য বিশ্বস্ফানি (গুপ্ত বংশের রাজা দ্বিতীয় চন্দ্রগুপ্তকে পুরাণে বিশ্বস্ফানি, বিশ্বস্ফটিক নামে অভিহিত করা হয়েছে) মগধের রাজা হবেন। তখনকার সমস্ত রাজাদের উৎসাদিত করে তিনি অন্যান্য জাতিকে রাজপদে বৃত করবেন। কৈবর্ত, পঞ্চক, পুলিন্দ, ব্রাহ্মণদের নানা দেশে রাজপদে অভিষিক্ত করবেন।

**বিষ্ণুপুরাণে** আছে-

*মগধানং বিশ্বস্ফটি সংজ্ঞ অন্যান্য বর্ণান করিষ্যতি।*
*কৈবর্ত্ত কটু পুলিন্দ সংজ্ঞান ব্রাহ্মণান্।।*
*রাজ্যে স্থাপিয়িষ্যতুৎসাদ্য মিলে ক্ষত্র জাতিন।।*

অর্থাৎ বিশ্বস্ফটিক পূর্বের ক্ষত্রিয়দের নির্মূল করে কৈবর্ত, কটু, পুলিন্দ ও ব্রাহ্মণদের ক্ষত্রিয় পদে প্রতিষ্ঠিত করবেন।

*ক্ষত্রবীর্যেণ বৈশ্যায়াং কৈবর্তঃ পরিকীর্তিতঃ।*(ব্রহ্মবৈবর্ত পুরাণ, ব্রহ্মখণ্ড ১০ অধ্যায়) অর্থাৎ, ক্ষত্রিয়ের পরিণীতা বৈশ্যা পত্নীর সন্তানের নাম কৈবর্ত বলে পরিগণিত হয়েছে। ব্রহ্মবৈবর্ত পুরাণের এই কৈবর্তগণই যাজ্ঞবল্ক্যাদি সংহিতায় মাহিষ্য নামে উল্লেখ করা আছে। মনুসংহিতা অনুযায়ী, এদের পেশা হয় জ্যোতির্বিদ্যা, সঙ্গীতচর্চা, নৃত্যশিল্প ও ফসলাদির রক্ষা করা । মাতা-পিতা সমতায় মাহিষ্য ও ব্রহ্মবৈবর্ত পুরাণের ক্ষত্রবৈশ্যাজাত কৈবর্ত একই জাতি।

আবার ** স্কন্দপুরাণে** আছে, ভার্গব অর্থাৎ পরশুরাম ব্রাহ্মণ্যহীন দেশে কৈবর্তদের দেখে আত্মপক্ষ প্রবল করার জন্যে যজ্ঞসূত্র দিয়ে তাঁদের ব্রাহ্মণপদে উপনীত করলেন --
*অব্রাহ্মণ্যে তদা দেশে কৈবর্ত্তান প্রেক্ষ ভার্গবঃ।* *স্বপক্ষং প্রবলং কর্ত্তউং যজ্ঞ সূত্রমকল্পয়ৎ।।*

ঊনবিংশ শতাব্দী পর্যন্ত কৈবর্তদের একক সম্প্রদায় হিসেবে গণনা করা হলেও, পরবর্তীতে দুইভাগ হয়ে যায়। বাংলাতে যাদেরকে জালিয়া এবং হালিয়া বলা হয়।

## উল্লেখযোগ্য ব্যক্তিত্ব
*হরিশংকর জলদাস
*ভূপেন হাজারিকা
*হিমা দাস

## আরও দেখুন
* কৈবর্ত বিদ্রোহ

## তথ্যসূত্র

বিষয়শ্রেণী:জাতি
বিষয়শ্রেণী:বাঙালি হিন্দু
বিষয়শ্রেণী:ভারতীয় জাতি
ভলিবল

**ভলিবল** অলিম্পিক গেমসের খেলা যা দুই দলেরই ছয় জন করে খেলোয়াড় থাকে। নেট দিয়ে বিভক্ত করা কোর্টের দুই প্রান্তে খেলোয়াড়েরা থাকে এবং তাদের উদ্দেশ্য থাকে প্রতিপক্ষ দলের সীমানার মধ্যে বলকে ভূমিতে স্পর্শ করার মাধ্যমে পয়েন্ট অর্জন করা।

## খেলার নিয়ম-কানুন
thumb|right|ভলিবল কোর্ট
ভলিবল ১৮ মিটার(৫৯ ফুট) লম্বা ও ৯ মিটার(২৯.৫ ফুট) চওড়া কোর্টে খেলা হয় যা একটি নেট দ্বারা দুটি ৯মি×৯মি অর্ধে বিভক্ত।নেটটি 
চওড়ায় ১ মিটার এবং এর শীর্ষ প্রান্ত কোর্টের কেন্দ্রের ভূমি থেকে ২.৪৩মি. পুরুষদের জন্যে ও ২.২৪মি. নারীদের জন্যে উচ্চতায় অবস্থিত।যদিও শিশু- কিশোর ও বয়স্কদের জন্যে উচ্চতার প্রয়োজন মতো পরিবর্তন ঘটে

## নিয়ন্ত্রক সংস্থা
আন্তর্জাতিক ভলিবল সংস্থা বা এফআইভিবি বীচ ভলিবলসহ ইনডোর ভলিবল এবং ঘাষপূর্ণ মাঠে ভলিবল খেলার আন্তর্জাতিক নিয়ন্ত্রণকারী ক্রীড়া পরিচালনাকারী সংস্থা হিসেবে পরিচিত। এর সদর দফতর সুইজারল্যান্ডের লৌজানে অবস্থিত। বর্তমানে এর সভাপতি হিসেবে রয়েছেন চীনের উই জিঝং।

## তথ্যসূত্র

## বহিঃসংযোগ

বিষয়শ্রেণী:ক্রীড়া
বিষয়শ্রেণী:অলিম্পিক ক্রীড়া
বিষয়শ্রেণী:ক্রীড়া নিয়ম এবং নিয়ন্ত্রণ
বিষয়শ্রেণী:ভলিবল
বিষয়শ্রেণী:বল খেলা
বিষয়শ্রেণী:যুক্তরাষ্ট্রে উদ্ভাবিত ক্রীড়া
বিষয়শ্রেণী:গ্রীষ্মকালীন অলিম্পিক ক্রীড়া
আসানসোল সদর মহকুমা

থাম্ব|পশ্চিম বর্ধমান জেলায় আসানসোল সদর মহকুমা
**আসানসোল সদর মহকুমা** পশ্চিমবঙ্গের পশ্চিম বর্ধমান জেলার একটি মহকুমা। এই মহকুমা আসানসোল পৌরসংস্থা ও চারটি সমষ্টি উন্নয়ন ব্লক (বরাবনি, জামুরিয়া, রানিগঞ্জ ও সালানপুর) নিয়ে গঠিত। উক্ত চারটি ব্লকের অধীনে ৩৫টি গ্রাম পঞ্চায়েত ও ১৮টি সেন্সাস টাউন রয়েছে। বিদ্রোহী কবি কাজী নজরুল ইসলাম এই মহকুমার অন্তর্গত চুরুলিয়ায় জন্মগ্রহণ করেন।

## এলাকা
আসানসোল পৌরসংস্থা ছাড়া আসানসোল সদর মহকুমার বরাবনি, জামুরিয়া, রানিগঞ্জ ও সালানপুর ব্লক চারটির অধীনে ৩৫টি গ্রাম পঞ্চায়েত ও ১৮টি সেন্সাস টাউন রয়েছে। এই ১৮টি সেন্সাস টাউন হল পানগাছিয়া (খ), ভানোয়ারা, পরশিয়া, কেন্দা, কুনুস্তারা, বাঁশড়া, চেলাদ, রতিবাটী, চাপুই, জেমারি (জে. কে. নগর টাউনশিপ), আমকুলা, মুরগাথুল, রঘুনাথচক, বল্লভপুর, বেলেবাথান, চিত্তরঞ্জন, হিন্দুস্তান কেবলস টাউন ও জেমারি।

## ব্লক
### বরাবনি ব্লক
বরাবনি ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল বরাবনি, ইটাপাড়া, নুনি, পানুরিয়া, দোমোহানি, জামগ্রাম, পানগাছিয়া ও পুঁচড়া। এই ব্লকের শহরাঞ্চল পানগাছিয়া (খ) ও ভানোয়ারা সেন্সাস টাউন দুটি নিয়ে গঠিত। ব্লকটি বরাবনি ও আসানসোল (উত্তর) থানার অধীনস্থ। ব্লকের সদর দোমোহানি বাজার।

### জামুরিয়া ব্লক
জামুরিয়া ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বাহাদুরপুর, দোবরানা, মদনতোড়, তপসি, চিনচুরিয়া, হিজলগাড়া, পরশিয়া, চুরুলিয়া, কেন্দা ও শ্যামলা। এই ব্লকের শহরাঞ্চল পরশিয়া, কেন্দা ও কুনুস্তারা সেন্সাস টাউন তিনটি নিয়ে গঠিত। ব্লকটি জামুরিয়া ও পাণ্ডবেশ্বর থানার অধীনস্থ। ব্লকের সদর বাহাদুরপুর।

### রানিগঞ্জ ব্লক
রানিগঞ্জ ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। এগুলি হল আমড়াসোতা, এগরা, রতিবাটী, বল্লভপুর, জেমারি ও তিরাট। এই ব্লকের শহরাঞ্চল বাঁশড়া, চেলাদ, রতিবাটী, চাপুই, জেমারি (জে. কে. নগর টাউনশিপ), আমকুলা, মুরগাথুল, রঘুনাথচক, বল্লভপুর ও বেলেবাথান সেন্সাস টাউন দশটি নিয়ে গঠিত। ব্লকটি রানিগঞ্জ থানার অধীনস্থ। ব্লকের সদর সিয়ারশোল রাজবাড়ি।

### সালানপুর ব্লক
সালানপুর ব্লকের গ্রামীণ এলাকা ১১টি গ্রাম পঞ্চায়েত নিয়ে গঠিত। এগুলি হল আছড়া, দেন্দুয়া, ফুলবেরিয়া বোলকুন্দা, আল্লাদি, এথোরা, রূপনারায়ণপুর, বাসুদেবপুর জেমারি, জিতপুর-উত্তররামপুর, সালানপুর, কাল্যা ও সামদি। এই ব্লকের শহরাঞ্চল চিত্তরঞ্জন, হিন্দুস্তান কেবলস টাউন ও জেমারি সেন্সাস টাউন তিনটি নিয়ে গঠিত। ব্লকটি চিত্তরঞ্জন ও সালানপুর থানার অধীনস্থ। ব্লকের সদর রূপনারায়ণপুর বাজার।

## বিধানসভা কেন্দ্র
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
* আসানসোল পৌরসংস্থা এলাকা দুটি বিধানসভা কেন্দ্রে বিভক্ত। এই পৌরসংস্থার ১-৮, ১০-১৭, ১৯, ২৩-৩৩ ওয়ার্ডগুলি নিয়ে **আসানসোল উত্তর বিধানসভা কেন্দ্র** গঠিত।
* আসানসোল পৌরসংস্থার ৯, ১৮, ২০, ৩৪-৫০ নং ওয়ার্ডগুলি এবং রানিগঞ্জ ব্লকের আমড়াসোতা, এগরা, বল্লভপুর, জেমারি ও তিরাট গ্রাম পঞ্চায়েত নিয়ে **আসানসোল দক্ষিণ বিধানসভা কেন্দ্র** গঠিত।
* রানিগঞ্জ ব্লকের অবশিষ্ট গ্রাম পঞ্চায়েতগুলি, জামুরিয়া পুরসভা এলাকা ও জামুরিয়া ব্লক নিয়ে **জামুরিয়া বিধানসভা কেন্দ্র** গঠিত।
* রানিগঞ্জ পুরসভা এলাকা নিয়ে **রানিগঞ্জ বিধানসভা কেন্দ্র** গঠিত।
* কুলটি পুরসভা এলাকা নিয়ে **কুলটি বিধানসভা কেন্দ্র** গঠিত।
* বরাবনি ও সালানপুর ব্লকদুটি নিয়ে **বরাবনি বিধানসভা কেন্দ্র** গঠিত।
** ছয়টি বিধানসভা কেন্দ্রই **[[আসানসোল লোকসভা কেন্দ্র|আসানসোল লোকসভা কেন্দ্রের]]** অন্তর্গত।

## পাদটীকা

বিষয়শ্রেণী:পশ্চিমবঙ্গের মহকুমা
বিষয়শ্রেণী:পশ্চিম বর্ধমান জেলা
বিষয়শ্রেণী:পশ্চিম বর্ধমান জেলার মহকুমা
বোয়িং সিএইচ-৪৭ চিনুক

**বোয়িং সিএইচ-৪৭ চিনুক** () হচ্ছে দুই ইঞ্জিন, ট্যানডেম পাখা বিশিষ্ট একটি ভারী পরিবহন হেলিকপ্টার। এটির সর্বোচ্চ গতিবেগ ঘণ্টায় ১৭০ নট (১৯৬ মাইল বা ৩১৫ কিলোমিটার)। ১৯৬০-এর দশকে তৈরি হওয়া এই হেলকপ্টারটির গতিবেগ তৎকালীন সাধারণ ও আক্রমণাত্মক হেলিকপ্টারের চেয়েও বেশি ছিলো। এটি একই সাথে সেই সময়ে তৈরি হওয়া খুব অল্প কিছু হেলিকপ্টারের একটি যেগুলো বর্তমানেও তৈরি ও সরাসরি যুদ্ধে ব্যবহৃত হচ্ছে। এই মডেলের হেলিকপ্টার এখন পর্যন্ত মোট১,১৭৯টি তৈরি করা হয়েছে। এটি মূলত যে কাজে ব্যবহৃত হয় তার মধ্যে আছে, সৈন্য পরিবহন, আর্টিলারি স্থানান্তর, যুদ্ধক্ষেত্রে রসদসরবরাহ করা। মালামাল পরিবহনের জন্য এটির তেলের ট্যাংকারের পাশে প্রশস্ত স্থান রয়েছে, এবং তিনটি অতিরিক্ত কার্গো হুক বিদ্যমান।

মার্কিন বিমান নির্মাতা প্রতিষ্ঠানে বোয়িং-এর অঙ্গ সংগঠন বোয়িং ভেরটোল ষাটের দশকের গোড়ার দিকে এই হেলিকপ্টারের নকশা প্রণয়ন করে ও উৎপাদন শুরু করে। বর্তমানে বোয়িং ডিফেন্স, স্পেস অ্যান্ড সিকিউরিটি এই হেলিকপ্টার উৎপাদন করছে। এখন পর্যন্ত মোট ১৬টি দেশে এই হেলিকপ্টার সরবরাহ করা হয়েছে। মার্কিন সেনাবাহিনী ও ব্রিটিশ রয়্যাল এয়ার ফোর্সসহ হচ্ছে এই হেলিকপ্টারের সর্বোচ্চ ব্যবহারকারী। সিএইচ-৪৭ সবচেয়ে ভারী পরিবহন হেলিকপ্টারগুলোর মধ্যে অন্যতম।

## তথ্যসূত্র

## বহিঃসংযোগ

* CH-47D/F, MH-47E/G, CH-47 history, and Model 234 Chinook history pages on Boeing.com
* CH-47A/B/C, ACH-47A, CH-47D/F and CH-47 Chinook pages on Army.mil
* CH-47 page on GlobalSecurity.org
* CH-47 page on Vectorsite.net
* "Boeing's New Combat-Ready CH-47F Chinook Helicopter Fielded to First US Army Unit"
* Italian Chinooks - CASR Article
* The Kopp-Etchells Effect - CH-47 Night Landings in Afghanistan . Michael Yon online magazine

বিষয়শ্রেণী:সামরিক হেলিকপ্টার
বিষয়শ্রেণী:বোয়িং সামরিক বিমান
বিষয়শ্রেণী:মার্কিন যুক্তরাষ্ট্রের সামরিক হেলিকপ্টার
বিষয়শ্রেণী:১৯৬১-এ প্রথম উড়া বিমান
আমর মেরিজা

**আমর মেরিজা** (জন্ম ১৭ই মার্চ ১৯৭৬) একজন আলজেরীয় জুডোকা।

## সাফল্য

## তথ্যসূত্র

* জুডো তথ্যতীর্থ

বিষয়শ্রেণী:১৯৭৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আলজেরীয় জুডোকা
বিষয়শ্রেণী:১৯৯৬ গ্রীষ্মকালীন অলিম্পিকের জুডোকা
বিষয়শ্রেণী:২০০০ গ্রীষ্মকালীন অলিম্পিকের জুডোকা
বিষয়শ্রেণী:২০০৪ গ্রীষ্মকালীন অলিম্পিকের জুডোকা
বিষয়শ্রেণী:২০০৮ গ্রীষ্মকালীন অলিম্পিকের জুডোকা
বিষয়শ্রেণী:আলজেরিয়ার অলিম্পিক জুডোকা
বিষয়শ্রেণী:২১শ শতাব্দীর আলজেরীয় ব্যক্তি